„ Um 160 - 170 bein störf eru hjá fyrirtækjunum Arctic Sea Farm og Arnarlax á sunnanverðum Vestfjörðum , samkvæmt upplýsingum frá Byggðastofnun . Gögn sem Hagstofa Íslands hefur unnið úr skattagögnum frá Ríkisskattstjóra um atvinnutekjur eftir atvinnugreinum og landssvæðum vegna ársins 2017 styðja þessar upplýsingar , að sögn Byggðastofnunar . Þar kemur fram að atvinnutekjur af fiskeldi á Vestfjörðum voru 1.075 milljónir krónur á árinu 2017 . Miðað við 160 starfsmenn gera það 6,7 milljónir í árstekjur á mann eða 560 þúsund á mánuði . Í minnisblaði sem Byggðastofnun tók saman fyrir forsætisráðuneytið kemur fram að heildarfjárfesting Arctic Sea Farm vegna fiskeldis á svæðinu er komin í 7 milljarða króna . Þar af fóru 3,6 milljarðar í seiðaeldisstöðina í Tálknafirði . Heildarfjárfesting hjá Arnarlaxi er um 14 milljarðar króna . Samtals fjárfesting félaganna beggja er því um 21 milljarður . Frá aldamótum og til ársins 2012 fækkaði fólki á sunnanverðum Vestfjörðum verulega auk þess sem aldursamsetning skekktist vegna fækkunar ungs fólks . Sú þróun stóð fram til ársins 2012 þegar fólki tók að fjölga á ný í tengslum við uppbyggingu fiskeldis á svæðinu , segir í minnisblaðinu . Sérstaklega eigi það við um Patreksfjörð og Bíldudal en fólki fækkaði á Tálknafirði eftir lokun fiskvinnslu Þórsbergs ehf. á staðnum . Í dag er staðan sú á sunnanverðum Vestfjörðum að aðeins ein fiskvinnsla er eftir , fiskvinnsla Odda hf. á Patreksfirði . Byggðastofnun óttast um framtíð fyrirtækjanna Það er mat Byggðastofnunar að ef ekki er unnt að fresta réttaráhrifum úrskurðar Úrskurðarnefnd um umhverfis - og auðlindamál muni það leiða til mjög mikils fjárhagslegs taps félaganna vegna fjárfestinga í eldisfiski og búnaði . Eldisfyrirtækin þurfi að hafa tryggan aðgang að fjármagni . Allur vafi á því að eldisleyfi séu gild eða einhverjum annmörkum háð sé líklegur til að leiða til lokunar á aðgangi að lánsfjármagni og að fjárfestar haldi að sér höndum . Fáist ekki lánsfjármagn sé grundvöllur rekstrar og framtíðaráforma fyrirtækjanna brostinn sem muni leiða til mikils samdráttar eða jafnvel þess að félögin neyðist til að hætta starfsemi , segir í minnisblaðinu . Kristján Þór Júlíusson , sjávarútvegs - og landbúnaðarráðherra , kynnti á ríkisstjórnarfundi í hádeginu frumvarp um rekstrarleyfi til bráðabirgða fyrir fiskeldi . Þetta frumvarp er lagt fram eftir að Úrskurðarnefnd um umhverfis - og auðlindamál ógilti bæði starfs - og rekstraleyfi Fjarðarlax og Arnarlax fyrir fiskeldi í Patreksfirði og Tálknafirði . Um helgina hafa ráðherrar ríkisstjórnarinnar lýst áhyggjum af þessum úrskurðum nefndarinnar . Náttúrverndarsamtök og veiðiréttarhafar hafa hins vegar varað við því að hróflað yrði við niðurstöðum úrskurðarnefndarinnar . “